32010R0878
L 264/1
SLUŽBENI LIST EUROPSKE UNIJE
UREDBA KOMISIJE (EU) br. 878/2010
od 6. listopada 2010.
o izmjeni Priloga I. Uredbi (EZ) br. 669/2009 o provedbi Uredbe (EZ) br. 882/2004 Europskog parlamenta i Vijeća u pogledu pojačanih službenih kontrola uvoza određene hrane za životinje i hrane neživotinjskog podrijetla
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (1), a posebno njezin članak 15. stavak 5.,
budući da:
(1)
Uredbom Komisije (EZ) br. 669/2009 (2) utvrđuju se pravila o pojačanim službenim kontrolama uvoza hrane za životinje i hrane neživotinjskog podrijetla iz njezinog Priloga I. na mjestima ulaska na područja iz Priloga I. Uredbi (EZ) br. 882/2004.
(2)
Člankom 2. Uredbe (EZ) br. 669/2009 utvrđuje se da je popis iz njezinoga Priloga I. potrebno redovito pregledavati, i to barem svako tromjesečje, uzimajući u obzir barem izvore podataka iz toga članka.
(3)
Pojava i važnost incidenata povezanih s hranom, koji su prijavljeni putem Žurnog sustava uzbunjivanja za hranu i hranu za životinje (RASFF), nalazi misija Ureda za hranu i veterinarstvo u trećim zemljama, te tromjesečna izvješća koja države članice moraju izraditi u vezi sa službenim kontrolama koje se obavljaju na njihovim granicama u skladu s člankom 15. Uredbe (EZ) br. 669/2009 ukazuju na potrebu za pregledom popisa iz Priloga I. prethodno navedene Uredbe. Posebno je taj Prilog I. potrebno pregledati tako da se iz njega izbriše roba za koju spomenuti izvori podataka pokazuju opće zadovoljavajući stupanj sukladnosti s odgovarajućim sigurnosnim zahtjevima EU-a i za koju pojačane službene kontrole stoga više nisu opravdane, te dodavanjem druge robe za koju isti izvori pokazuju određeni stupanj nesukladnosti s odgovarajućim sigurnosnim zahtjevima EU-a, zbog čega je opravdano uvođenje pojačanih službenih kontrola.
(4)
Izmjene Priloga I. Uredbi (EZ) br. 669/2009 iz ove Uredbe trebale bi stupiti na snagu što je prije moguće kako bi se, s jedne strane, pojačane službene kontrole obustavile za robu brisanu s popisa, te kako bi se, s druge strane, te kontrole počele provoditi za dodanu robu.
(5)
Stoga treba Uredbu (EZ) br. 669/2009 sukladno tomu izmijeniti.
(6)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog I. Uredbi (EZ) br. 669/2009 izmjenjuje se u skladu s Prilogom ovoj Uredbi.
Članak 2.
Ova Uredba stupa na snagu 7. listopada 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. studenoga 2010.